Video: Bye red boere van olifantskadeArgieffoto. (Foto: NBCNews) In ŉ land soos Kenia – waar olifante vryelik rondloop – kan hulle ŉ hele seisoen se oes vernietig. Pleks van duur en sterk draadheinings word daar nou met Disneyland as tussenganger ŉ doeltreffende en niegewelddadige manier ingespan om die probleem op te los. Inwoners het aan die navorsers vertel dat olifante bang is vir bye. Die teorie is met luidsprekers met byegeluide in die veld getoets, en dit werk. Nou word regte byekorwe en fopkorwe op afstande borshoogte van mekaar geplaas en met ŉ dun draad verbind. Sodra die olifante aan die draad raak, werk dit as ŉ alarm en word regte bye en byegeluide vrygestel, wat die olifante op die vlug laat slaan. Dit is nog ŉ goeie bewys van hoe mense sáám met pleks van téén die natuur kan werk. Die landerye word nou met rus gelaat en die neweproduk is heuning, wat ten duurste aan ŉ gretige mark verkoop word.